open-index/open-wikipedia-markdown huggingface dataset:
בארה דה נבידאד

**בארה דה נבידאד** (בספרדית: **Barra de Navidad**) היא עיירה השוכנת על חוף האוקיינוס השקט במדינת חליסקו במערב מקסיקו.

העיירה בארה דה נבידאד ("שרטון החול של חג המולד") היא קהילת חקלאים ודייגים המונה כ-4,300 תושבים (נכון ל-2010), ושוכנת בצידו המזרחי של שרטון חול, כ-60 ק"מ צפונית-מערבית למנסניו המכונה באיה דה נבידאד (Bahía de Navidad). המשך קו החוף של שרטון החול מתעקל לכיוון צפון מערב ועליו שוכנת סן פטריסיו, כ-4.5 ק"מ מבארה דה נבידאד. בשנים האחרונות קידמה ממשלת חליסקו את פיתוח האזור מבחינה תיירותית כחלק מקו חוף ארוך המכונה "קוסטלגרה" (Costalegre) הממוקם בין מנסניו בדרום לפוארטו ואיארטה בצפון, והעיירה וסביבותיה ידועים כאתר נופש פופולרי.

ההיסטוריה של בארה דה נבידאד מתחילה במאה ה-16 עם תיעוד ראשון של האזור ב-1535. שמה ניתן לה על ידי המשנה למלך הראשון של מלכות המשנה של ספרד החדשה אנטוניו דה מנדוסה, כאשר הפליג לתוך המפרץ ב-25 בדצמבר 1540, בוקר חג המולד. בארה דה נבידאד נודעה באותה תקופה כאתר לבניית ספינות ולתיקונן וכנמל היציאה למשלחות ספרדיות שהפליגו באוקיינוס השקט לעבר איי הודו המזרחית. ב-27 ביוני 1542 הפליגו מבארה דה נבידאד שתי ספינות אשר נשאו את משלחתו של חואן רודריגס קבריו לחקר חופי צפון אמריקה. ב-1 בנובמבר באותה שנה הפליג מהנמל צי בן שש ספינות של משלחת רוי לופס דה וייאלובוס בדרכה לאיי הפיליפינים. ב-21 בנובמבר 1564 יצאו מאותו מקום ארבע ספינותיו של מיגל לופס דה לגאספי בדרכם להקמת המושבה הספרדית בפיליפינים ובאיים הסמוכים וכיבוש מנילה, שהפכו לאיי הודו המזרחית הספרדיים. ה**סן לוקאס**, הספינה הראשונה שחצתה בהצלחה את האוקיינוס השקט ממערב למזרח בפיקודו של אלונסו דה ארייאנו עגנה בבארה דה נבידאד ב-9 באוגוסט 1565, אך הספינה **סן פדרו**, ועליה הנווט אנדרס דה אורדאנטה, עקפה את בארה דה נבידאד בדרכה לאקפולקו, והאחרונה הפכה לנמל הראשי עבור ספינות הגליאון של מנילה - נתיב המסחר מהפיליפינים למקסיקו וחזרה. העיירה חדלה לשמש כמרכז ימי ושקעה באלמוניות. בקצה המזח הוקם פסל לציון המסע האחרון.

בלגונה הגדולה בצידה המזרחי של העיירה שטות סירות קטנות רבות המשמשות לאיסוף צדפות וכמוניות על המים, המסיעות מקומיים ותיירים לבתי המלון ולחופים השונים. עסקים רבים ששכנו על קו החוף נחרבו במהלך הוריקן ג'ובה באוקטובר 2011 ושוקמו לאחריה מנזקי הסופה והגאות שבאה בעקבותיה.

## קישורים חיצוניים

* 
*'''Mexico’s long connection with the Philippines – exploration, seafaring and geopolitics'''. August 23, 2010. * Geo-Mexico; the geography and dynamics of modern Mexico*

## הערות שוליים

קטגוריה:מקסיקו: היסטוריה
קטגוריה:מקסיקו: ערי חוף
קטגוריה:מקסיקו: יישובים
קטגוריה:חליסקו
קטגוריה:האוקיינוס השקט
הוטארו ימאגוצ'י

**הוטארו ימאגוצ'י** (ביפנית: **山口 螢**, באנגלית: **Hotaru Yamaguchi**, נולד ב-6 באוקטובר 1990 בנבארי שביפן) הוא כדורגלן יפני המשחק בויסל קובה מליגת העל היפנית ובנבחרת יפן בעמדת הקשר ההגנתי.

## קריירת מועדונים
ימאגוצ'י גדל בסרסו אוסקה, ובשנת 2009 עלה לקבוצה הבוגרת של המועדון, ששיחקה אז בליגה היפנית השנייה. בעונתו הראשונה בקבוצה העפיל ימאגוצ'י עם סרזו אוסאקה לליגת העל היפנית, ועם הזמן הפך לשחקן בכיר בקבוצה. עונת השיא של ימאגוצ'י הייתה 2013, אז סיימה אוסאקה במקום הרביעי וימאגוצ'י נכלל בנבחרת העונה של הליגה. בעונת 2014 נשרו ימאגוצ'י וסרזו אוסאקה חזרה לליגה היפנית השנייה, וימאגוצ'י נשאר במועדון עונה נוספת, בסיומה הצליח לשוב עם הקבוצה לליגה הבכירה.

בתחילת 2016 חתם ימאגוצ'י בהנובר 96 מהבונדסליגה, במטרה לסייע לה במאבקי התחתית בבונדסליגה. ימאגוצ'י ערך שש הופעות בקבוצה, ולא הצליח למנוע את נשירתה אל הבונדסליגה השנייה. לאחר חצי עונה בהאנובר, חזר ימאגוצ'י לסרזו אוסקה.

## קריירה בינלאומית
בשנת 2010 זכה ימאגוצ'י עם נבחרת יפן בכדורגל עד גיל 21 במדליית זהב במשחקי אסיה. בשנת 2012 השתתף עם הנבחרת באולימפיאדת לונדון (2012), שם סיימה יפן במקום הרביעי, לאחר הפסד 2-0 לנבחרת קוריאה הדרומית בקרב על מדליית הארד. בשנת 2013 זכה עם נבחרת יפן באליפות מזרח אסיה, לאחר ניצחון 2-1 על נבחרת קוריאה הדרומית. בשנת 2014 השתתף ימאגוצ'י עם נבחרת יפן הבוגרת במונדיאל 2014, בו הודחה יפן בשלב הבתים. ימאגוצ'י פתח בהרכב בשני המשחקים הראשונים בשלב הבתים, בהם יפן הפסידה 2-1 לחוף השנהב וסיימה בתיקו 0-0 מול יוון, ונכנס כמחליף במשחק השלישי בו הפסידה יפן 4-1 לקולומביה.

בשנת 2018 זומן ימאגוצ'י לסגל היפני למונדיאל 2018, ימאגוצ'י נכנס כמחליף בניצחון 2-1 על נבחרת קולומביה בשלב הבתים, ופתח בהרכב בהפסד 1-0 לנבחרת פולין. בשמינית הגמר נכנס ימאגוצ'י כמחליף במשחק בו הפסידה יפן 3-2 לנבחרת בלגיה לאחר ששמטה יתרון של 2-0. יפן וימאגוצ'י הודחו מהמונדיאל בשמינית הגמר.

## תארים
עם נבחרת יפן:
* משחקי אסיה (2010): מדליית זהב
* אליפות מזרח אסיה: 2013

תארים אישיים:
* נבחרת העונה של ליגת העל היפנית: 2013

## קישורים חיצוניים

קטגוריה:כדורגלנים יפנים
קטגוריה:קשרי כדורגל יפנים
קטגוריה:כדורגלני סרסו אוסקה
קטגוריה:כדורגלני הנובר 96
קטגוריה:כדורגלני נבחרת יפן
קטגוריה:כדורגלנים באולימפיאדת לונדון (2012)
קטגוריה:כדורגלני מונדיאל 2014
קטגוריה:כדורגלני מונדיאל 2018
קטגוריה:יפנים שנולדו ב-1990
עונת 2013/2014 בליגה הלאומית

**עונת 2013/2014 בליגה הלאומית** הייתה העונה ה-15 של הליגה הלאומית כליגה השנייה בחשיבותה בכדורגל בישראל. הליגה החלה ב-8 בספטמבר 2013 והסתיימה ב-20 במאי 2014.

על ניצחון במשחק הוענקו שלוש נקודות ונקודה בודדת הוענקה על תיקו.

הליגה הוגדלה ל-16 קבוצות שתחילה שיחקו ביניהן במשך 2 סיבובים בני 15 משחקים כל אחד - 30 מחזורים בסה"כ. בניגוד לשנים קודמות לאחר הסיבוב ה-15 הליגה חולקה ל-2 בתים: פלייאוף עליון (8 קבוצות) ופלייאוף תחתון (8 קבוצות). לפני תחילת העונה הוחלט שרק קבוצה אחת תעלה ליגה בסיום העונה, מליגת העל ירדו שלוש קבוצות, 

העונה הסתיימה בניצחון של מכבי נתניה שעלתה לעונת 2014/2015 לליגת העל לצד הפועל פתח תקווה. 

מכבי אום אל-פחם, הפועל אשקלון והפועל קטמון ירושלים ירדו לליגה השלישית. 

שחר הירש מהפועל עפולה זכה בתואר מלך השערים של הליגה עם 20 כיבושים.

## טבלת הליגה
### העונה הסדירה

### הפלייאוף העליון

### הפלייאוף התחתון

### משחקי המבחן ללאומית
בסיום העונה התקיימו משחקי מבחן לליגה הלאומית בין הפועל קטמון ירושלים שסיימה במקום ה-14 בליגה הלאומית, לבין עירוני טבריה שסיימה במקום השני בליגה א' צפון והגיעה למשחק דרך פלייאוף העלייה (מקום 2-5 בשתי הליגות המחוזיות). השיטה הייתה מפגש נוק-אאוט כפול בית-חוץ.

עירוני טבריה ניצחה 5:1 בסיכום שני המשחקים ועלתה ללאומית על חשבונה של הפועל קטמון שירדה לליגה א'.

## קישורים חיצוניים
* נתוני העונה בטבלת ההתאחדות
* נתוני העונה
* נתונים מאתר transfermarkt

קטגוריה:עונות בליגת המשנה בכדורגל בישראל
קטגוריה:2013 בישראל: כדורגל
קטגוריה:2014 בישראל: כדורגל
קטגוריה:תחרויות כדורגל ב-2013
קטגוריה:תחרויות כדורגל ב-2014
ברוך ויסמן

**ברוך ויסמן** (ביידיש: **ברוך װײַסמאַן**; 10 באוגוסט 1887 – 1966) היה סופר יידי ועברי.

## קורות חיים
ויסמן נולד למשפחה ענייה בעיירה סלובשנה בווהלין שבאימפריה הרוסית.

בשנות העשרה של המאה ה-20 הוא עבד בתור מורה לעברית בבית ספר יהודיים בבסרביה. בין השנים 1917–1919 הוא התגורר באודסה, שם הכיר את אחד העם וחיים נחמן ביאליק. ב-1919 הוא ניסה לעלות לארץ ישראל באופן בלתי-לגאלי דרך-רומניה, אך מתוך חשש כי משפחתו לא תקבל אישור לצאת גם כן נאלץ לוותר על הרעיון.

בשנות העשרים הוא עבר לקייב, שם היה מורה בבתי ספר יהודיים. עם הזמן הוא נהיה תומך נלהב של השלטון הסובייטי, הוא פרסם בעיתונות יידית של ברית המועצות, בין היתר בדער עמעס. ב-1933 הוא עבר עם משפחתו לבירוביג'ן, שם לימד במכון פדגוגי ופרסם בביראבידזשאנער שטערן. באמצע השני של שנות השלושים הוא חזר לקייב, פרסם בשטערן, בתקופה זו החלה אכזבתו מרעיונות הקומוניזם בעקבות גל הטיהורים של 1937–1938.

בתקופת מלחמת העולם השנייה הוא התפנה לאזור נהר הוולגה וסיביר. לאחר המלחמה חזר לקייב, עבד במרכז לחקר יידיש, ספרותה ופולקלור יהודי שהיה חלק מאקדמיה למדעים של הרפובליקה הסובייטית הסוציאליסטית האוקראינית, כמו כן פרסם בעיתון היידי שיצא לאור במוסקבה אייניקייט.

בסוף שנות הארבעים עם הקמת מדינת ישראל והתגברות האנטישמיות בברית המועצות ויסמן חזר אל הדת ובכך סיים את התהליך של בחינה עצמית של ערכיו שהחל עם טיהורים בשנות השלושים והתגבר עם אירועי השואה.

בין 1952–1956 הוא ערך יומן אישי בעברית, שמסוף 1955 באמצעות "נתיב" ("לשכת הקשר") החל להגיע לארץ ולהתפרסם בעיתון דבר תחת כותרת **אל אחי במדינת ישראל** ללא ציון שם המחבר (שמו פורסם כשנה לאחר מותו). בשנת 1957, התפרסמו רשמיו תחת כותרת "יהודי סובייטי אלמוני: אל אחי במדינת ישראל" במהדורה מוגבלת שלא הופצה, אלא בקרב מי שהיה מעורב במאבק למען יהודי ברית המועצות בלבד. בצירוף מקרים מזעזה, בשנת 1957 נעצר ויסמן באשמת פעילות אנטי-סובייטית ונשפט לחמש שנים, אך ושוחרר בסופו של דבר לאחר שלוש שנים בכלא ב-1960.

ויסמן נפטר בשנת 1966 בבויארקה.

ב-1973 פורסם ספר **יומן מחתרת עברי מברית המועצות :איגרות "אל אחי במדינת ישראל"** בהוצאת ספרים מסדה.

## קישורים חיצוניים
* 

קטגוריה:אנשי חינוך יהודים אוקראינים
קטגוריה:פעילים ציונים באוקראינה
קטגוריה:עיתונאים יהודים אוקראינים
קטגוריה:סופרים יהודים אוקראינים
קטגוריה:יהודים רוסים
קטגוריה:יהודים מווהלין
קטגוריה:סופרי יידיש סובייטים
קטגוריה:סופרים כותבי יידיש
קטגוריה:סופרים כותבי עברית
קטגוריה:מורשעים בעבירות על רקע אידאולוגי בברית המועצות
קטגוריה:חוזרים בתשובה
קטגוריה:ילידי 1887
קטגוריה:נפטרים ב-1962
עכבר אוגר

**עכבר אוגר** (***Calomyscus***) הוא סוג של מכרסמים דמויי עכבר יחידים במשפחתם - משפחת **עכברים אוגריים** (Calomyscidae). הם נפוצים בטבע במרכז אסיה והמזרח התיכון לרבות בסוריה, איראן, אזרבייג'ן, טורקמניסטן, אפגניסטן ופקיסטן והם חיים באזורי סלעים ואזורים הרריים.

עכברי האוגר אינם אוגרים אמיתיים, והם חסרי הלחיים המפותחות והזנבות הקצרים של האוגרים האמיתיים, אך בעלי שיניים חותכות בצורתם של האוגרים האמיתיים. מינים אלה התפתחו בזמן מאוחר מקבוצת העכברים וקרוביהם הם בני המשפחה הנכחדת Cricetodontidae. כפי ששמם אומר הם מיני ביניים בין עכבר לאוגר ובני הסוג הקיים הם היחידים הקיימים במשפחה ונחשבים למאובנים חיים.

## מינים
*סוג **עכבר אוגר** (*Calomyscus*)
**מין עכבר-אוגר זגרוס (*C. bailwardi*)
**מין עכבר אוגר באלוצ'י (*C. baluchi*)
**מין עכבר אוגר גודמן (*C. elburzensis*)
***תת-מין עכבר אוגר זייקוב (*C. e. zykovi*)
**מין עכבר אוגר נובל (*C. grandis*)
**מין עכבר אוגר הוטסון (*C. hotsoni*)
**מין עכבר אוגר בלקני גדול (*C. mystax*)
**מין עכבר אוגר טסולוב (*C. tsolovi*)
**מין עכבר אוגר אורר (*C. urartensis*)

## קישורים חיצוניים

קטגוריה:בעלי חיים שתוארו ב-1905
קטגוריה:טקסונים שתוארו בידי אולדפילד תומאס
קטגוריה:עכברים
פה (אלבום)

**פה** הוא אלבום אולפן שביעי של המוזיקאי הישראלי אסף אמדורסקי שיצא בשנת 2016.

## הפקה
מאז יציאת אלבום האולפן השישי של אמדורסקי צד א', הוציא שני אלבומים שהתבססו על שירים וותיקים ושורה ארוכה של שירים שהוקלטו במסגרות שונות, יצר אמדורסקי ציפייה גדולה לקראת אלבומו השביעי.

במשך ארבע שנים עבד אמדורסקי על האלבום. עם התקדמות העבודה קיבל מעיריית חיפה סטודיו בעיר התחתית. "הכנסנו לשם קצת אקוסטיקה, זוג רמקולים, מזרן, קומקום ומחשב עם תוכנת מוזיקה חדשה לי, כזו שתצליח להפתיע אותי ולהוציא ממני טעויות שיהפכו לדרך ראשית במוזיקה החדשה, אותה נשבעתי לגלות. לא עוד לכתוב את אותו השיר שוב ושוב. משהו חדש חייב להכתב על רקע הביטים, מתוך תת-ההכרה שתתקיים רק בשקט, במונוטוניות המצטברת ובבידוד", כתב אמדורסקי בפייסבוק על התהליך שהוביל להבשלת האלבום. "מחציתו השנייה של האלבום נכתבה שם במדרחוב ואחרי עוד שנה בה הייתי נוסע וחוזר אל המחבוא החיפאי חזרתי אל תל אביב עם אלבום מאוד אלקטרוני, עם מילים שעדיין חדשות לי ובלי חצי מושג איך מחברים את כל זה לכדי אלבום אחד נהיר שכיף להאזין לו ברצף והוא לא מעיק עליך ומכביד נורא. קראתי לגידי רז, שיפיק איתי מוזיקלית את הסיום. שבועיים-שלושה שהפכו לעוד שנה".

בתחילת 2016, במקביל לפרסום הקליפ "מגדלים" שהווה את הסנונית הראשונה מהאלבום, פתח אמדורסקי בגיוס מימון המונים להוצאת האלבום. במסגרת זו כתב אמדורסקי על יצירת האלבום: "בתקליט הזה, "פה", רציתי לשלב את כתיבת השירים בעבודת ההפקה, שיהיו כרוכים זה בזה מתחילת התהליך כדי להשיג סגנון יותר מרענן בשבילי, כדי להצליח לכתוב משהו חדש שלא ישחזר רגעים מוכרים ונוחים לי. בראשית 2012 קיבצתי את מיטב מכונות התופים והסינטים בדירתי השכורה ברחוב אלנבי, קומה ראשונה, ובין צעקות השיכורים וריח העשן העולה מתחנות הנייס גאי וההומלסים של השכונה, התחלתי לייצר את הרעשים הראשונים של האלבום. לאחר כשנה, כחלק ממיזם אומנים בעיר התחתית בחיפה, הקמתי אולפן קטן וקניתי (בתשלומים) מכשור חדש שטרם למדתי לתפעל וקיוויתי שמתוך הבורות הטכנית, הטעויות והניסיונות יצוצו הפתעות אותן אוכל לתעל לצלילים חדשים, למבנים והרמוניות שיתגבשו לשירים אותם לא אוכל לכתוב בשום צורה אחרת, מוכרת וצפויה. בהמשך, כשהחומרים נאספו והתבהרה תמונת האלבום, פניתי לעזרתו של גידי רז, מוזיקאי ותיק ורב פעלים, אלוף באלקטרוניקה, סינטים, סאמפלרים וגם גיטריסט מחושמל, אחריו אני עוקב למעלה משני עשורים. לפני שנה בדיוק נכנסנו עם הרבה רוח ונחישות לחבר את כל הקצוות. המילים והלחנים נכתבו בעיניים פקוחות למגדלים הצומחים בערים ההולכות והופכות צפופות, לשטחי השדות ההולכים וקטנים בדרך בין שתי הערים ולאנשים החזקים והחלשים שבשוליהן".

את עטיפת האלבום וכן את עיצוב הקליפים ערכו אלי מגזינר ותמר מושינסקי.

## רשימת השירים

## השתתפו בהקלטות
*אסף אמדורסקי - תופים, בס, גיטרות וקלידים
*גידי רז - קלידים וגיטרות
*אוהד קוסקי - גיטרה
*הוד מושונוב - קלידים
*יונתן דסקל - קלידים
*רונן בן חורין - קלידים
*אורי קוטנר - בס
*אשרף אבו שרקי - קולות

## קישורים חיצוניים

* יוסי חרסונסקי, פה - ביקורת על האלבום, "חרסונסקי מיוסיק", אפריל 2016
* 
* 
* 
* 

קטגוריה:אלבומי אסף אמדורסקי
קטגוריה:אלבומים בעברית
גונדיים

**גונדיים** (שם מדעי: Ctenodactylidae; מכונים גם **חולדות מסרק**) היא משפחה של מכרסמים מתת-סדרת דמויי קביה הנפוצים רק במדבריות של צפונה של אפריקה. רוב בני המשפחה נכחדו וכיום ישנם רק חמישה מינים בארבעה סוגים. 

מכרסמים אלה הם מבין הקדומים שבבני תת-סדרת דמויי קביה והמין הקרוב להם ביותר היא חולדת לאוס (Laonastes aenigmamus) וקרובים גם לדרבניים. משפחות אלה הם מהבודדות בתת-סדרה זו שאינם חיים באמריקה הדרומית בטבע.

## מאפיינים
אלו מכרסמים קטנים המזכירים מעט שרקן ובעלי 4-5 אצבעות בכל רגל וברגליהם האחוריות ישנם זיפים העוזרים להם להיאחז ונתנו להם את שמם השני. הם בעלי גוף עגלגל וזנב כמעט אינו נראה, הפרווה רכה, הרגליים קצרות והעיניים והאוזניים גדולות. 

מינים אלה צמחוניים לחלוטין ואינם שותים כמעט לגמרי אלא משיגים את הנוזלים ממזונם. הם חיות בלהקות של עד 100 פרטים ואין להם מאורות קבועות אלא כשהם מחפשים מחסה מהחום, הקור של הלילה או מטורפים.

## סוגים קיימים
*סוג גונדי (*Ctenodactylus')
**מין [[גונדי מצוי]] (*Ctenodactylus gundi*)
**מין [[גונדי ואל]] (*Ctenodactylus vali*)
*[[סוג ומין יחיד]] [[גונדי פילו]] (*Felovia vae*)
*סוג ומין יחיד [[גונדי מזאב]] (*Massoutiera mzabi*)
*סוג ומין יחיד [[גונדי ספייק]] (*Pectinator spekei*)

==סוגים נכחדים==
**Advenimus*
**Africanomys*
**Anadianomys*
**Birbalomys*
**Chapattimys*
**Confiniummys*
**Dubiomys*
**Gumbatomys*
**Irhoudia*
**Karakoromys*
**Leptotataromys*
**Metasayimys*
**Ottomania*
**Petrokoslovia*
**Petrokozlovia*
**Protataromys*
**Saykanomys*
**Tamquammys*
**Tataromys*
**Terrarboreus*
**Testouromys*
**Tsinlingomys*
**Woodomys*
**Yindirtemys*
**Yuomys''

## קישורים חיצוניים

* 

קטגוריה:בעלי חיים שתוארו ב-1853
קטגוריה:טקסונים שתוארו בידי פול גרווה
קטגוריה:דמויי קביה
יום שמחת כהן

**יום שמחת כהן** (ביהדות ג'רבה ויהדות מרוקו) או **יום שמחת כוהנים** (ביהדות לוב) הוא יום חג יהודי-עממי המקובל במסורת יהדות צפון אפריקה בי"א בתשרי.

## מקור המנהג
במסכת יומא במשנה, תיארו חז"ל את מנהג הכהן הגדול בתום עבודת יום הכיפורים: . יום שמחת כהן שנחגג בקרב עדות ישראל מבוסס על פרשנות המקבלת את התיאור "יום טוב" כפשוטו – יום שלם שנוהגים בו כעין חג.

## מנהגים
לזכר החג שעשה כהן גדול, נהגו הכוהנים במדינות צפון אפריקה שלא לעשות מלאכה ביום שלמחרת יום הכיפורים, והיו עורכים בו משתאות וחגיגות ומארחים ידידים רבים בהתאם ליכולתו הכלכלית של כל אחד.

בקרב בני משפחת כהן-סקלי, בעיר הכהנים דבדו וגם מחוצה לה, נקרא היום גם בכינוי "יום לגופראן". בג'רבה, אף היא עיר כהנים, נהגו להכין מערב יום הכיפורים תבשיל חצילים בשם "בראנייה".

הנוסע היהודי בן המאה ה-19, יעקב ספיר, דיווח כי בני ישראל בהודו ציינו ביום זה חג בשם "שילה סאן", וכי משפחות מסוימות בבומביי נהגו לערוך בו ביקורי נימוסין הדדיים. אליהו בירנבוים העיד על מנהג דומה בקהילת יהודי קוצ'ין.

## מנהג דומה ביהדות אשכנז
מנהג דומה ל"יום שמחת כהן", המבוסס על אותו מקור, הוא מנהג חזני ראש השנה ויום הכיפורים, לקיים אסרו חג ליום הכיפורים ולעשות בו יום משתה ושמחה. מנהג זה מוזכר בספר המנהגים של קהילת וורמס, שכתב שמש הקהילה, ר' יוזפא שמש. הוא מציין שהייתה השתתפות של קופת הקהילה במימון המשתאות.

בקרב האשכנזים כונה היום: **אין גאט'ס נאמען** (למען האל), **צו גאט'ס נאמען** וכדומה, לציון העובדה שחזרו לומר בתפילה "האל הקדוש" לאחר עשרת ימי תשובה שבהם הייתה חתימת הברכה "המלך הקדוש".

## ראו גם
* מראה כהן
* הימים שבין יום כיפור לסוכות

## הערות שוליים

קטגוריה:חגי ישראל ומועדיו
קטגוריה:חגי תשרי
קטגוריה:יהדות אפריקה
קטגוריה:יום הכיפורים
אבי בוסקילה

**אברהם (אָבִי) בּוּסְקִילָה** (נולד ב-23 באוגוסט 1975) הוא פעיל שמאל פוליטי ישראלי, לשעבר מנכ"ל תנועת "שלום עכשיו", וחלק מקהילת הלהט"ב.

## ביוגרפיה
בוסקילה בן למשפחה ממוצא מרוקאי, גדל במושב משמר הירדן בבית מסורתי, יחד עם ארבעה אחים ואחות. אחרי התיכון, הצבא הציע לו להתגייס כספורטאי מצטיין כיוון שהיה בין האצנים הטובים בישראל לגילו.

עם גיוסו לצה"ל שובץ בחטיבת הנח"ל, עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה כמפקד מחלקה. ב-1 בינואר 1997, בעת ששימש מ"מ, השתלט בוסקילה על נעם פרידמן, חייל צה"ל שפתח בירי לעבר אזרחים ערבים בחברון ופצע שבעה אנשים. אותה תקרית הביאה לפרסומו הציבורי ואף לקבלת אות מטעם משרד ראש הממשלה. בהמשך שימש מפקד פלוגה בחטיבה ובמגוון תפקידי מטה ופיקוד, ולקח חלק בלחימה בדרום לבנון, בלחימה באינתיפאדה השנייה ובמלחמת לבנון השנייה. אחרי המלחמה ביקש להשתחרר וכך סיים שירות של 12 שנים, והשתחרר בדרגת רב-סרן. בתפקידו האחרון שימש קצין אג"ם של חטיבת הנח"ל. במהלך שירותו כקצין בצה"ל, יצא מהארון.

לאחר שחרורו עבד כמעט עשר שנים בתחום הפרסום. תחילה שימש מנהל לקוחות במשרד הפרסום "לעומק התודעה". ב-2013 מונה למנהל המגזין לקהילת ההומוסקסואלים בישראל F/O/D ולמנהל משרד הפרסום הנישתי "דוד ויהונתן". ב-2015 מונה לסמנכ"ל לקוחות במשרד הפרסום "מגזרים".

בוסקילה פעיל בארגון החזית להגנת הציבור. הוא ממובילי מאבק המילואימניקים העצמאיים שלחמו במבצע צוק איתן. וממובילי מחאת "מילואימניקים ומילואימניקיות גאים דורשים שוויון".

באפריל 2016 מונה למנכ"ל "שלום עכשיו" והחליף את יריב אופנהיימר. בינואר 2018, לאחר שמפלגת מרצ הכריזו על פתיחת השורות וקיום פריימריז למתפקדי המפלגה, התפטר מתפקידו לצורך התמודדות על ראשות המפלגה. הבחירות המקדימות התקיימו במרץ 2018 התמודד בוסקילה מול תמר זנדברג ושני מועמדים נוספים וקיבל 28.48% מהקולות.

בדצמבר 2017 זכה בתואר איש השנה מטעם Time Out תל אביב.

בבחירות המקדימות לרשימת מרצ שנערכו ב-14 בפברואר 2019 לקראת הבחירות לכנסת העשרים ואחת זכה במקום השישי מבין המתמודדים, שהוא המקום השמיני ברשימה אך לא נכנס לכנסת. לקראת הבחירות לכנסת העשרים ושתיים שנערכו בספטמבר של אותה שנה עזב בוסקילה את מרצ והצטרף למפלגת ישראל דמוקרטית של אהוד ברק, הוצב במקום ה-18 ברשימת המחנה הדמוקרטי אך לא נבחר לכנסת.

בשנת 2020 מונה לתפקיד מנכ"ל בית התוכנה פייפאם.

## חיים פרטיים
ב-1998 עבר להתגורר בתל אביב. מתגורר בשכונת יד אליהו עם בן זוגו שמרי סגל, ולהם בת.

## קישורים חיצוניים

* 
* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברי שלום עכשיו
קטגוריה:פעילים חברתיים ישראלים
קטגוריה:פעילים למען זכויות להט"ב בישראל
קטגוריה:רבי-סרנים בצה"ל
קטגוריה:פוליטיקאים להט"בים ישראלים
קטגוריה:מנכ"לי עמותות
קטגוריה:פעילי מרצ
קטגוריה:פעילי ישראל דמוקרטית
קטגוריה:פרסומאים ישראלים
קטגוריה:פעילי מפלגת העצמאות
קטגוריה:בוגרי בית החינוך המשותף עמק החולה
קטגוריה:תל אביב-יפו: אישים
קטגוריה:משמר הירדן: אישים
קטגוריה:ישראלים שנולדו ב-1975
חולדת לאוס

**חולדת לאוס** (שם מדעי: *Laonastes aenigmamus*) היא מין של מכרסם דמוי חולדה מתת-סדרת דמויי קביה והיא המין היחיד ששרד ממשפחת חולדות לאוס (Diatomyidae).

מכרסם זה נמצא בשנת 2005 במדינת לאוס שבדרום-מזרח אסיה. אף על פי שמין זה מכונה "חולדה", הוא קרוב בעצם למשפחות האפריקניות שבתת-סדרת דמויי קביה, כמו הגונדיים, הדרבניים ולעוד משפחות נכחדות.

החולדה מגיע לאורך 26 ס"מ ולמשקל 400 גרם ובעל פרווה עבה אפורה-כהה, גוף עגלגל וזנב כמו של סנאי. החולדה בעלת חוטם וזיפי שפם ארוכים, העיניים גדולות והאוזניים קטנות ומשוקעות בגולגולת. יש לה מבנה לסתות השונה משאר בני תת-סדרתה.

היא חיה בצוקים ואבני גיר בלאוס ורק לעיתים נדירות נמצאת באזורים פתוחים. תזונתה העיקרית היא עלים, זרעים ועשבים ופחות מחרקים.

## קישורים חיצוניים

## הערות שוליים

קטגוריה:דמויי קביה
קטגוריה:יונקים יחידים בסוגם
קטגוריה:מינים יחידים במשפחתם
קטגוריה:לאוס: יונקים
קטגוריה:בעלי חיים שתוארו ב-2005
קטגוריה:טקסונים קיימים שהתפתחו במיוקן
פאקות

**פאקות** (שם מדעי: Cuniculidae) הם משפחת מכרסמים גדולים מקבוצת קביות העולם החדש והם נפוצים ברחבי אמריקה הדרומית והמרכזית. במשפחה סוג אחד - **פקה** (*Cuniculus*).

הפאקות הם מכרסמים גדולים המגיעים לאורך 50-77 ס"מ ולמשקל 6-14 ק"ג. הם מכוסים בפסים כמו של טפיר צעיר וחיים בקרקע של יערות הגשם האמריקאים וכן בביצות ובנהרות. הם צמחוניים וניזונים בעיקר מפירות וזרעים.

המשפחה הקרובה אליהם ביותר היא האגוטיים.

## מינים
לפאקות שלושה מינים:
*פקת השפילה (*Cuniculus paca*)
*פקת ההרים (*Cuniculus taczanowskii*)
*פקת ארננדס (*Cuniculus hernandezi*)

## קישורים חיצוניים


קובץ:Cuniculus paca.jpg
קובץ:()Guagua.jpg
קובץ:HumedoTepezc 01.jpg
קובץ:Paca.jpg


*
קטגוריה:בעלי חיים שתוארו ב-1762
קטגוריה:טקסונים שתוארו בידי מטוראן ז'אק בריסון
טוקואיים

ממוזער|Ctenomys haigi
ממוזער|Ctenomys tucumanus
**טּוּקוּאִיִּים** (שם מדעי: **Ctenomyidae**) היא משפחה של מכרסמים קטנים בתת-סדרת דמויי קביה החיים רק באמריקה הדרומית מפרו ומרכז ברזיל ודרומה עד קצה ארגנטינה. במשפחה זו ישנו סוג אחד - ה**טוקו** ובו כ-60 מינים. שמם נגזר מהצליל שאותו הם משמיעים בשעה שהם חופרים מחילות.

הטוקואיים הם קרובי משפחתם של האוקטודוניים וממלאים את התפקיד האקולוגי של חולדי השק מאמריקה הצפונית. הם יצורים קטנים וצמחוניים החיים במאורות רוב זמנם ויוצאים רק בלילות. במקומות רבים הם מזיקים לחקלאות.

## מינים

## קישורים חיצוניים

* 

## הערות שוליים

קטגוריה:בעלי חיים שתוארו ב-1826
קטגוריה:טקסונים שתוארו בידי הנרי מארי דוקרוטאי דה בלנוויל
קטגוריה:דמויי קביה
קטגוריה:משפחות מונוטופיות
מרגריט, נסיכת הולנד

**מרגריט, נסיכת הולנד** (בהולנדית: **Margriet, Prinses der Nederlanden**; נולדה ב-19 בינואר 1943) היא השלישית מארבע בנותיה של יוליאנה, מלכת הולנד ואחותה של ביאטריקס, מלכת הולנד. הנסיכה היא השמינית בסדר הירושה לכתר ממלכת ארצות השפלה. 

## ביוגרפיה
מרגריט נולדה ב-19 בינואר 1943 לברנהרד, נסיך ליפה-ביסטרפלד וליוליאנה, נסיכת הולנד, באוטווה, קנדה, לאחר שמשפחת המלוכה ההולנדית נמלטה לשם בעקבות כיבוש הולנד על ידי גרמניה במלחמת העולם השנייה, ונקראה על שם "Marguerite" פרח ממשפחת המורכבים שהיווה סמל להתנגדות לגרמניה הנאצית. בעת לידתה, המושל הכללי של קנדה הסדיר את קבלתו של חוק מיוחד, שהכיר בחדרי הנסיכה יוליאנה בבית החולים באוטווה כשטח הולנדי אקסטריטוריאלי – שלולא כן לא הייתה מרגריט יכולה להיכלל בסדר הירושה לכתר ההולנדי. ב-29 ביוני אותה שנה הוטבלה מרגריט, וסנדקיה היו נשיא ארצות הברית, פרנקלין דלאנו רוזוולט, המלכה מרי, ומרתה, נסיכת שוודיה. לאחר סיום המלחמה בשנת 1945 חזרו בני המשפחה להולנד, והתאחדו מחדש עם אביה ברנהרד, נסיך ליפה-ביסטרפלד.

בעת לימודיה באוניברסיטת ליידן היא הכירה את בעלה לעתיד, פיטר ואן וולנהובן. האירוסין שלהם הוכרז ב-10 במרץ 1965, וב-10 בינואר 1967 הם נישאו בהאג, ונולדו להם ארבעה בנים. הזוג מתגורר בארמון הט לו.

הנסיכה מרגריט ייצגה את המלוכה ההולנדית באירועים וטקסים רשמיים רבים ונפגשה עם מנהיגים לאומיים רבים בעת ביקורם בהולנד. משנת 1987 עד 2011 היא שימשה כסגנית נשיאת הצלב האדום ההולנדי, ובין השנים 1984–2007 היא הייתה נשיאת קרן התרבות האירופאית.

## משפחתה
ב-10 בינואר 1967 התחתנה מרגריט עם פיטר ואן וולנהובן, ממנו נולדו לה 4 בנים:
* הנסיך מאוריץ מאורנז'-נסאו, ואן וולנהובן (נולד ב-1968)
* הנסיך ברנהרד מאורנז'-נסאו, ואן וולנהובן (נולד ב-1969)
* הנסיך פיטר כריסטיאן מאורנז'-נסאו, ואן וולנהובן (נולד ב-1972)
* הנסיך פלוריס מאורנז'-נסאו, ואן וולנהובן (נולד ב-1975)

## אילן יוחסין

## קישורים חיצוניים

קטגוריה:בית אוראניה-נסאו
קטגוריה:נסיכות הולנדיות
קטגוריה:בוגרי אוניברסיטת ליידן
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מעוטרי מסדר ההצטיינות של הרפובליקה של איטליה
קטגוריה:מעוטרי מסדר הוורד הלבן של פינלנד
קטגוריה:מעוטרי אות לגיון הכבוד
קטגוריה:הולנדיות שנולדו ב-1943
קטגוריה:הולנדים שנולדו ב-1943
אווה בירת'יסטל

**אווה בירת'יסטל** (באנגלית: **Eva Birthistle**; נולדה ב-16 באפריל 1974) היא שחקנית אירית. היא מוכרת בעיקר מתפקידה בסרט "אולי נתנשק?". ב-2004 זכתה בפרס חוג מבקרי הקולנוע של לונדון בקטגוריית שחקנית השנה. היא זכתה פעמיים בפרס האקדמיה האירית לקולנוע (IFTA) לשחקנית הטובה ביותר בתפקיד ראשי.

## ביוגרפיה
בירת'יסטל נולדה בבריי שבמחוז ויקלו באירלנד. כשהייתה בת 14 עברה עם משפחתה לדרי שבצפון אירלנד. היא גדלה כקתולית אבל למדה בבית ספר פרוטסטנטי קולג' פויל שבדרי . בשנות העשרה שלה הלכה ללמוד משחק ב-"Gaiety School of Acting" בדבלין.

ב-1995 קיבלה לראשונה תפקיד בטלוויזיה וגילמה את רג'ינה קרוסבי בסדרה "Glenroe", בה שיחקה במשך שלוש שנים עד 1998. הופעת הבכורה שלה בקולנוע הייתה ב-1997 בסרט "All Souls Day" מאת אלן גילסנן . היא הופיעה בתפקידים שונים בסרטים איריים בהם "Drinking Crude" בכיכובו של קולין פארל, ובסרט הטלוויזיה "נס בחצות" מ-1998 יחד עם מיה פארו. ב-2002 הופיעה בירת'יסטל בדרמה על אירועי יום ראשון העקוב מדם, סרט טלוויזיה בסגנון דוקומנטרי בשם "בלאדי סאנדיי" בכיכובו של ג'יימס נסביט. עוד השתתפה בדרמה "יום ראשון" מאת ג'ימי מקגוורן .

ב-2003 הופיעה בירת'יסטל בסדרת הטלוויזיה "Trust" ואחרי כן כיכבה בתפקיד רויסין הנלון בסרטו של קן לואץ' "אולי נתנשק?" (2003–2004) עליו זכתה ב-2005 בפרס חוג מבקרי הקולנוע של לונדון לשחקנית הבריטית של השנה. היא הופיעה בסרט "ארוחת בוקר על פלוטו", בסרט "קליק" וב-"Save Angel Hope" מ-2005. ב-2006 השתתפה בסרט "מידלטאון" בבימויו של בריאן קירק. עוד ב-2006 שיחקה בתפקיד ג'יין לאברי, עורכת דין העוסקת בזכויות האדם, בדרמת טלוויזיה בשם "The State Within". בסוף 2007 גילמה את דמותה של ססקיה ואן אוילנבורך, אשתו של רמברנדט, בדרמה ההיסטורית "משמר הלילה" בבימויו של פיטר גרינוויי.

בתחילת 2008 השתתפה בירת'יסטל בדרמה "The Last Enemy" בתפקיד שרה זוטרה בשם אלינור ברוק. ב-2009 שיחקה בתפקיד ג'נט בפרק האחרון של העונה השנייה בסדרה "אפר לאפר" של ה-BBC. עוד הופיעה בשני סרטי אימה מצליחים "הילדים" (2008) וב"חזרה לחיים" (2011). ב-2010 זכתה בפרס השחקנית הטובה ביותר בפסטיבל הסרטים הבינלאומי במירטל ביץ' על הופעתה בסרט של קורט טרונינגר "The Rendezvous".

ב-2010 הופיעה בירת'יסטל בתפקיד אנט ניקולס במיני-סדרה "חמש בנות". היא שיחקה בעונה התשיעית והאחרונה של הסדרה הבלשית "להעיר את המתים" בתפקיד פקד בילוש שרה קוונדיש. ב-2011 שיחקה בירת'יסטל בתפקיד קפטן קייט מרשל בסדרת הדרמה של Sky1 בשם "Strike Back: Project Dawn". ב-2013 כיכבה בירת'יסטל לצדה של אנה פריל בהפקת הטלוויזיה "The Psychopath Next Door".

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה איריות
קטגוריה:איריות שנולדו ב-1974
אינגריד סיינהייב

**אינגריד סיינהייב** (נולדה ב-28 ביולי 1973) היא דוגמנית בלגית.

## ביוגרפיה
סיינהייב זכתה ב-1991 בתחרות מראה השנה של עלית ולאחר מכן הופיעה בין היתר בפרסומים של ראלף לורן, בקטלוג של ויקטוריה'ס סיקרט ובגיליון בגדי הים של ספורטס אילוסטרייטד, על שער המגזין Elle ובתצוגות אופנה של קרולינה הררה וב-1993 הנחתה את התחרות שזכתה בה. בין היתר, השתתפה בתצוגת האופנה של ויקטוריה'ס סיקרט מספר פעמים.

ב-1993 הנחתה את תחרות מראה השנה של עלית שנערכת מדי שנה על ידי סוכנות הדוגמנות עלית. ב-2003 הופיעה בסרט צרפתי וב-2007 החלה להנחות את העונה הראשונה של הגרסה הבלגית של הטופ מודל הבאה ובנוסף הייתה בעבר חלק מצוות הערוצים MTV וE!. 

היא נשואה ואם לשני בנים.

## קישורים חיצוניים

* 

קטגוריה:מנחות טלוויזיה בלגיות
קטגוריה:דוגמניות בלגיות
קטגוריה:זוכות מראה השנה של עלית
קטגוריה:משתתפות בתחרות מראה השנה של עלית 1991
קטגוריה:בלגיות שנולדו ב-1973
אירנה (ירח)

**אירנה** (לשעבר **S/2003 J 5**) הוא ירחו של כוכב הלכת צדק, הוא התגלה בשנת 2003 על ידי קבוצה של אסטרונומים מאוניברסיטת הוואי שהודרכה על ידי סקוט שפרד. שמו של הירח ניתן לו בשנת 2019 והוא קרוי על שם אירנה, אלת השלום במיתולוגיה היוונית.

קוטרו של אירנה הוא 4 קילומטרים ומהירותו בעת הקפתו את צדק היא 2.31 ק"מ לשנייה.

רדיוס מסלולו של אירנה סביב צדק הוא 22,974,000 ק"מ ומשך זמן הקפתו את צדק הוא 758.341 ימים.

אירנה בעל אלבדו של 0.04 ואקסצנטריות של 0.210.

S/2003 J 5 משתייך לקבוצת הירחים קארמה אשר קרויה על שם הירח קארמה. קבוצה זו היא קבוצה של ירחים שהמשותף להם הוא היותם ירחים לא-רגילים שמסלולם סביב צדק הוא בין 23 ל-24 מיליון קילומטר ובנטייה של כ-165°.

קטגוריה:ירחי צדק
Kajto

**Kajto** ("קאייטו") היא להקה מאזור פריסלנד שבהולנד, הידועה בשירתה בסגנון מוזיקה עממית באספרנטו. הלהקה מוכרת וידועה מאוד בקרב קהילת דוברי השפה, ושיריה הם שירים מקוריים ושירים מולחנים של משוררים אספרנטיסטים. שם הלהקה, שפירושו "עפיפון" באספרנטו, אומץ משם הלהקה "Kat yn 't Seil" ב-1988, לאחר שחלק מחברי הלהקה הקימו את הלהקה החדשה Kajto, שמבצעת שירים רק באספרנטו. הלהקה מופיעה בכנסים ובמפגשים של דוברי אספרנטו, כגון כנס האספרנטו העולמי, והוציאה שישה אלבומי מוזיקה של שיריהם.

הלהקה כללה בתחילה ארבעה חברים:
* נאנה קלמה (שירה, גיטרה, כינור, מפוחית פה, מנדולינה), מלחין את השירים וכותב את השירים המקוריים.
* מריטה קרואיג'סיק (שירה, קלמית)
* אנקי ואן דר מר (שירה, גיטרה, בנג'ו)
* מריאן נאסה (שירה, אקורדיון)

כיום (2021) הלהקה כבר לא מופיעה כרביעייה. נאנה קלמה ואנקי ואן דר מר מופיעים כצמד תחת שם הלהקה, Kajto.

## דיסקוגרפיה
* Kajto – 1989 (עפיפון)
* Procesio Multkolora – 1991 (תהלוכה ססגונית)
* Tohuvabohuo – 1993 (תוהו ובוהו)
* Masko – 1999 (מסכה)
* Lokomotivo Rulu Nun! – 2004 (קטר, רוץ עכשיו!)
* Duopo – 2011 (זוג)

## קישורים חיצוניים
* 

קטגוריה:אספרנטו
קטגוריה:להקות הולנדיות
צ'ארלי (סרט)

**צ'ארלי** (באנגלית: **Charly**) הוא סרט קולנוע אמריקאי משנת 1968 בכיכובם של קליף רוברטסון וקלייר בלום, המספר על בחור הסובל מפיגור שכלי הנחשף לניסיון רפואי לשפר את רמת המשכל שלו. ניסיון כזה לא מוכר ברפואה והוא בבחינת מדע בדיוני.

קליף רוברטסון זכה בפרס אוסקר לשחקן הטוב ביותר לשנת 1968 על משחקו בסרט זה. הסרט חושף את היחס המזלזל של אנשים כלפי המוגבלים בשכלם. 

התסריט מבוסס על הרומן "פרחים לאלג'רנון" מאת דניאל קיז שיצא לאור בשנת 1966.

## תקציר העלילה
צ'ארלי גורדון (קליף רוברטסון) הוא בחור עם פיגור שכלי הנוהג לשחק עם ילדים קטנים בגן ציבורי. הוא גר בחדר קטן שכור ועובד כמנקה במאפיה. במקום עבודתו הוא חשוף להתעללות מ"חבריו" פאדי, ג'ואי והנק (ברני מרטין) הנהנים לצחוק עליו. בפעם אחת הם ממלאים את התא שלו בבצק הנשפך עליו כשהוא פותח אותו. "חבריו" צוחקים עליו אבל הוא צוחק גם ומורח את הבצק על גופו.

צ'רלי לומד לכתוב ולקרוא בבית ספר ערב למוגבלים בו מלמדת אליס קיניאן (קלייר בלום). לבית הספר צמוד מכון מחקר בו מבצעים ד"ר שטראוס (ליליה סקלה) וד"ר ניימיר (ליאון ג'אני) ניסויים בעכברים. הם מצליחים לבצע ניתוח במוחו של עכבר בשם אלג'רנון, המגדיל את האינטליגנציה שלו ומחפשים מועמדים לחזור על הניסוי בבני אדם. אליס ממליצה על צ'ארלי. החוקרים בוחנים את צ'ארלי לעומת אלג'רנון בריצה במבוך. העכבר מושם בדגם של מבוך קטן שבקצהו יש מנת אוכל וצ'ארלי מקבל ציור של המבוך ועליו לעבור בעפרון מתחילתו עד סופו. בכל המרוצים מנצח העכבר בזמן את צ'ארלי.

צ'רלי עובר את הניתוח אך בתחילה אין כל שיפור. אלג'רנון נמצא בחדרו וכל פעם הוא מנצח אותו. לאחר מספר ימים הוא גובר לפתע על העכבר ורץ ברחובות בוסטון בקריאות "ניצחתי אותו".

חבריו במאפיה לא מודעים לשינוי שחל בצ'ארלי וכאשר הם מגלים שהוא מעיין בספר על המגנה כרטה הם פורצים בצחוק ומתכננים לו תעלול. הם יחליפו אותו בניקיון והוא יתפעל את מכונת ייצור העוגות. צ'ארלי מסכים ואחד הפועלים מדריך אותו בשלבים הנחוצים לתפעול המכונה. הם מתכוננים ל"הצגה הגדולה". להפתעתם צ'ארלי מבצע את כל השלבים במהירות וביעילות ואחר כך צוחק להם בפנים. הם לא יכולים לסבול שצ'ארלי הוא כעת משכיל ומיומן מהם. הם כותבים מכתב להנהלה נגד צ'ארלי והוא מפוטר.

צ'ארלי חוזר למכון והשכלתו מתעשרת בעזרת אליס המכירה לו את כל אתרי בוסטון, ומתפתחת אהבה ביניהם.

שני הרופאים מציגים את הצלחת ניסיונם ומעלים לבמה את צ'ארלי העולה לשאלות הקהל. מראה פניו עצוב ובסוף הכנס הוא מראה לרופאים את העכבר אלג'רנון מת בכף ידו ומסביר להם שהשפעת הניתוח שלהם היא זמנית. הוא משוטט ברחובות בוסטון ורואה בדמיונו את דמותו כמפגר.

הוא נכנס לבר שוקק אנשים. המלצר שסובל מפיגור שכלי שומט מידיו מגש עמוס בכוסות. כל הקהל צוחק ממנו ואף אחד לא קם לעזור לו פרט לצ'ארלי.

צ'ארלי חוזר למצבו הקודם. הוא יושב מיואש בחדרו. אליס מגיעה ומבקשת להתחתן איתו למרות מצבו אך הוא משלח אותה.

הסרט מסתיים כשאליס משקיפה על צ'ארלי המשחק כמפגר עם הילדים בגן הציבורי.

## קישורים חיצוניים

* 
* קדימון לסרט צ'ארלי, באתר YouTube

קטגוריה:סרטי 1968
קטגוריה:סרטים באנגלית
קטגוריה:סרטים אמריקאיים מבוססי ספרים
קטגוריה:סרטי דרמה אמריקאיים
קטגוריה:סרטי מדע בדיוני אמריקאיים
קטגוריה:סרטי מדע בדיוני מ-1968
קטגוריה:סרטים זוכי גלובוס הזהב - התסריט הטוב ביותר
לוליטה מורנה

**לוליטה מורנה** (באיטלקית: **Lolita Morena**; נולדה ב-15 באוקטובר 1960) היא דוגמנית, שחקנית ומנחת טלוויזיה שווייצרית.

## ביוגרפיה
מורנה נולדה באיטליה ולאחר מכן בגיל 3 עברה לשווייץ עם הוריה.

כשהייתה סטודנטית לאגיפטולוגיה זכתה בתואר "מלכת היופי של שווייץ" 1982 והשתתפה בתחרות מיס עולם 1982 ומיס תבל 1983 ובשתיהן זכתה במקום הרביעי ובפרס על הפוטוגניות (Miss Photogenic).

היא עבדה בטלוויזיה השווייצרית, האיטלקית והגרמנית, הנחתה את אירוויזיון 1989 וגם את הקדם האירוויזיון השווייצרי ב-1991 ולאחר מכן המשיכה לעבוד באגף הצרפתית של רשות השידור השווייצרית כדוברת מספר שפות, עקב היותה דוברת חמש שפות.

ב-1995 הנחתה את הגרסה השווייצרית של "המבצר", בנוסף היא השתתפה כשחקנית בקומדיה לטלוויזיה ובסרט קולנוע.

ב-2004 הביעה ביקורת על כך שלפי דעתה מנחה תחרות מיס שווייץ לא הביע מספיק רגישות כלפי המתמודדות וגם הביעה את רצונה שאישה תנחה זאת.

ב-2005 ייסדה את החברה "Lux Morgana SA" המתמחה במוצרי קוסמטיקה.

## חיים אישיים
ב-1994 היא התחתנה עם הכדורגלן הגרמני לותר מתאוס ויש לה בן משותף איתו. ב-1999 השניים התגרשו.

## קישורים חיצוניים

## הערות שוליים

קטגוריה:דוגמניות שווייצריות
קטגוריה:זוכות מיס שווייץ
קטגוריה:מנחי האירוויזיון בשווייץ
קטגוריה:מנחות טלוויזיה שווייצריות
קטגוריה:שחקניות קולנוע וטלוויזיה שווייצריות
קטגוריה:משתתפות בתחרות מיס תבל 1983
קטגוריה:משתתפות בתחרות מיס עולם 1982
קטגוריה:שווייצריות שנולדו ב-1960
קטגוריה:שווייצרים שנולדו ב-1960
קטגוריה:שווייצרים ממוצא איטלקי
פרפטואה נקווצ'ה

**פרפטואה נקווצ'ה** (באנגלית: **Perpetua Nkwocha**; נולדה ב-3 בינואר 1976) היא כדורגלנית עבר ומאמנת כדורגל ניגרית. נקווצ'ה נחשבת לאחת מהכדורגלניות האפריקאיות הטובות אי פעם, ולזכותה שיא של ארבע זכיות בפרס כדורגלנית השנה באפריקה.

## חייה
נקווצ'ה החלה את הקריירה שלה בגיל 18, כשהצטרפה לאקדמיית הכדורגל של פפסי, שהצמיחה כדורגלנים כמו ג'ון אובי מיקל וג'וזף אקפאלה. במאי 1999 היא ערכה את הופעת הבכורה שלה בנבחרת ניגריה במשחק נגד גאנה, ושנה לאחר מכן היא כבר לקחה חלק בטורניר הבינלאומי הראשון בחייה - אולימפיאדת סידני. היא שיחקה בכל שלושת משחקיה של ניגריה בטורניר, ואף כבשה שער אחד בשלב הבתים נגד סין. אף על פי כן, הפסידו הניגריות בכל שלושת משחקיהן והודחו כבר אחרי הסיבוב הראשון, לאחר שסיימו במקום האחרון בבית. מספר חודשים לאחר מכן זכתה נקווצ'ה עם ניגריה באליפות אפריקה שנערכה בדרום אפריקה.

בשנים הבאות הפכה נקווצ'ה לאחת הכדורגלניות המצליחות ביותר במדינתה. היא זכתה ארבע פעמים נוספות באליפות אפריקה - ב-2002, 2004, 2006 ו-2010, ובכולן היא אף סיימה כמלכת השערים (כולל ב-2010 בה קבעה שיא כיבושים של 11 שערים). היא שיחקה עם ניגריה בשלושה גביעי עולם (ארצות הברית 2003, סין 2007 וגרמניה 2011) ובשתי אולימפיאדות (אתונה 2004 ובייג'ינג 2008), אך לא הצליחה להוביל את ניגריה לשלבים המכריעים.

בשנת 2007 חתמה נקווצ'ה בסונאנו מליגת העל השוודית, ואצלה שיחקה במשך שבע שנים. לקראת סוף עונתה האחרונה בסונאנו, השתתפה נקווצ'ה באליפות אפריקה השמינית בקריירה שלה. בטורניר עצמו היא שימשה בעיקר כשחקנית ספסל, אך זכתה לכבוש שער אחד בשלב הבתים בניצחון 0-6 על זמביה. במשחק הגמר של הטורניר נגד קמרון, היא עלתה כמחליפה בדקה ה-87 והייתה שותפה לזכייה התשיעית של ניגריה בטורניר, והשישית שלה בקריירה. שנה לאחר מכן היא השתתפה בגביע העולם הרביעי והאחרון שלה, ובמהלך משחק נגד אוסטרליה הפכה לשחקנית המבוגרת ביותר בתולדות הגביע העולמי לנשים (שיא שמאוחר יותר נשבר על ידי כריסטי ראמפון).

לפני עונת 2015 מונתה נקווצ'ה למאמנת-שחקנית בקלמנסאס מהליגה השוודית הרביעית. שנה לאחר מכן היא הייתה אחת ממספר כדורגלניות עבר שנבחרו לשמש כעוזרות המאמן של נבחרת ניגריה.

## קישורים חיצוניים

## הערות שוליים

קטגוריה:כדורגלניות ניגריות
קטגוריה:חלוצות כדורגל ניגריות
קטגוריה:חלוצי כדורגל ניגרים
קטגוריה:מאמנות כדורגל
קטגוריה:זוכות פרס כדורגלנית השנה באפריקה
קטגוריה:כדורגלניות באולימפיאדת בייג'ינג (2008)
קטגוריה:כדורגלניות באולימפיאדת אתונה (2004)
קטגוריה:כדורגלניות באולימפיאדת סידני (2000)
קטגוריה:כדורגלנים באולימפיאדת סידני (2000)
קטגוריה:ניגריות שנולדו ב-1976
קטגוריה:ניגרים שנולדו ב-1976
סינופה (ירח)

**סינופה** הוא אחד מירחיו של כוכב הלכת צדק.

סינופה התגלה בשנת 1914 על ידי סת' ברנס ניקולסון וקיבל את שמו סינופה על שם סינופה מהמיתולוגיה היוונית.

את שמו הנוכחי קיבל סינופה רק בשנת 1975, לפני כן היה נקרא בשם **Jupiter IX**.

בין השנים 1955–1975 נקרא הירח לפעמים בשם "האדס" על שמו של אל השאול היווני האדס.

סינופה נחשב בעבר לירח המרוחק ביותר מצדק עד לגילויו של מגאקליטה בשנת 2000.

כיום הירח המרוחק ביותר מצדק הוא S/2003 J 2.

קוטרו של סינופה הוא 38 קילומטרים ומהירותו בעת הקפתו את צדק היא 2.252 ק"מ לשנייה.

רדיוס מסלולו של סינופה סביב צדק הוא 23,540,000 ק"מ ומשך זמן הקפתו את צדק הוא 724.1 יממות.

סינופה בעל בהירות נראית של 18.1.

סינופה בעל אלבדו של 0.04 ואקסצנטריות של 0.2495.

סינופה משתייך לקבוצת הירחים פסיפאה, קבוצת ירחים זו קרויה על שמו של הירח פסיפאה, ירחיה של קבוצה זו מקיפים את צדק ממרחק של 22.8 עד 24.1 מיליון ק"מ, לקבוצה זו משתייכים הירחים: פסיפאה, הגמונה, קלירואי, מגאקליטה, אוטונואה, יורידמה וספונדה.

## קישורים חיצוניים

קטגוריה:ירחי צדק
הפיגועים בצרפת (1995)

**ה[[פיגוע]]ים ב[[צרפת]]** היו סדרה של פיגועי תופת ב-1995 שבוצעה על ידי הקבוצה האסלאמית החמושה (GIA), שהרחיבו למעשה את מלחמת האזרחים האלג'יראית לצרפת. בסך הכל שמונה נהרגו בפיגועים ויותר ממאה נפצעו. ההתנקשות בעבד אל-באקי סחראוי, ממייסדי חזית ההצלה האסלאמית (FIS), הייתה גורם משמעותי בהרחבת הטרור האסלאמי אל תוך צרפת.

## הפיגועים
*ב-25 ביולי בקבוק גז התפוצץ בתחנת רכבת של RER. שמונה נהרגו ו-80 נפצעו.
*ב-17 באוגוסט 17 נפצעו בפיצוץ בשער הניצחון בפריז.
*ב-26 באוגוסט התגלתה פצצה גדולה במסילת רכבת של TGV ליד ליון.
*ב-3 בספטמבר אירעה תקלה בפצצה בכיכר בפריז. 4 נפצעו.
*ב-7 בספטמבר מכונית תופת התפוצצה בבית ספר יהודי בליון. 14 נפצעו.
*:פצצות נוספות נוטרלו במהלך חיפושים בתחנות מטרו ו-RER, שנמצאו לרוב בחדרי שירותים. עקב האבטחה המוגברת כתוצאה מהאירועים הוסרו כל פחי האשפה הציבוריים כדי לשלול אפשרות של הימצאות פצצה בתוכם. ח'אלד קלקאל, טרוריסט שטביעות האצבעות שלו זוהו על פצצות שלא התפוצצו, חוסל ב-29 בספטמבר.
*ב-6 באוקטובר בקבוק גז התפוצץ בתחנה במטרו של פריז. 13 נפצעו.
*ב-17 באוקטובר בקבוק גז התפוצץ בין תחנות של RER, קרוב למוזיאון ד'אורסה. 29 נפצעו.

## ראו גם
* הפיגוע במטרו בפריז (1996)

#1995
קטגוריה:פריז: פיגועי טרור
קטגוריה:ליון
קטגוריה:פעולות טרור ב-1995
קטגוריה:התקפות על בתי ספר
קטגוריה:פיגועים נגד יהודים בצרפת
קטגוריה:פריז: תחבורה
קטגוריה:אירופה: פיגועי טרור נגד תחנות רכבת ורכבות
קטגוריה:הקבוצה האסלאמית המזוינת
קטגוריה:1995 בצרפת
טרו ג'קסון

**טרו ג'קסון** (באנגלית: **True Jackson, VP**) היא סדרת טלוויזיה אמריקאית לילדים ונוער אשר שודרה בערוץ ניקלודיאון בשנים 2008–2011 למשך 3 עונות. 

הסדרה שודרה בישראל מ-1 בספטמבר 2011.

## עלילה
הסדרה מספרת את סיפורה של טרו ג'קסון, נערה בת 15 המתעניינת באופנה ומועסקת לתפקיד הסמנכ"לית החדשה של חברה בשם מד סטייל. טרו וחבריה לולו וריאן עוברים חוויות במשרד לצד אמנדה מקס אוסקר ורבים אחרים.

## שחקנים
*טרו ג'קסון (קיקי פאלמר) - נערה בת 15, היא חכמה, חרוצה ובעלת חוש הומור. הופכת לסמנכ"לית של חברת האופנה **מד סטייל**.
*לולו (אשלי ארגוטה) - חברתה הטובה של טרו וגם המזכירה שלה. לולו היא אדם לא אחראי.
*ריאן "לזלי" לייזרבים (מאט שיבלי) - חבר של **טרו** ו**לולו**. אוהב לשחק במחשב. 
*אמנדה קנטוול (דניאל ביסוטי) - יריבה של **טרו**, מתאהבת במקס. גם ריאן מאוהב, אך מצד שני לא מחבב אותה.
*ג'ימי מדיגן (רובי אמל) - מחלק הדואר, הוא וטרו מאוהבים יחד, אך לא שלמים איתה עד לסוף העונה השנייה. 
*מקס מדיגן (גרג פרופס) - המנהל של חברת מד סטייל. דודו של ג'ימי שעובד בחברה.
*אוסקר (רון באטלר) - המזכיר, אוהב ללבוש עניבות ותמיד יודע על כל דבר שקורה במשרד.

### שחקני משנה
* אמנדה (ג'נט מקארדי) - האויבת המושבעת של טרו, שמרגלת אחר **מאד סטייל**. 
* פאטי פארק (ג'וי אוסמנסקי) - המורה של טרו. 
* באבס (פמלה אדלון) - תלמידה בבית ספר של טרו.
* הנסיך גבריאל (נייתן קרס) 
* ויויאן (ויקטוריה ג'סטיס) - דוגמנית צרפתייה שמגיעה ל**מאד סטייל** ומתחברת עם טרו. 
* נטשה בדינגפילד - בתפקיד עצמה. 
* ג'ון סינה - בתפקיד עצמו. 
* ג'סטין ביבר - בתפקיד עצמו. 

## קישורים חיצוניים
* 

## הערות שוליים

קטגוריה:קומדיות מצבים אמריקאיות
קטגוריה:ניקלודיאון: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2008
DNCE

**DNCE** היא להקת דאנס-רוק אמריקאית. חברי הלהקה הם ג'ו ג'ונאס (סולן), ג'ק לאוולס (תופים), קול וויטל (גיטרה בס) וג'ינג'ו לי (גיטרה). הלהקה חתמה על חוזה עם חברת ההקלטות ריפבליק רקורדס אשר הוציאו לאור את הסינגל הראשון של הלהקה, "Cake By The Ocean" בשנת 2015, השיר זכה להצלחה והגיע למקום התשיעי בבילבורד 100. המיני אלבום "SWAAY" שלהם זכה לביקורות טובות.

ב-2019 התפרקה הלהקה בעקבות איחוד האחים ג'ונאס.

## קריירה
הרעיון להקמת הלהקה הייתה עוד בשנת 2014 על ידי ג'ו ג'ונאס וג'ק לאוולס אך הרעיון הוקפא בשל לוח זמנים עמוס של הצמד. הלהקה הוקמה בסופו של דבר עם ג'ין ג׳ו לי בשנת 2015, התחלת העבודה על אלבום הבכורה שלהם הייתה זמן קצר לאחר מכן, בזמן העבודה על האלבום, הלהקה התקשתה למצוא חבר רביעי ללהקה. לאחר שג'ונאס התחיל לעבוד עם כותב השירים ג'סטין טרנר הוא הכיר דרכו את קול וויטל, ארבעתם נהיו חברים טובים והוא הצטרף כחבר הרביעי של הלהקה. הלהקה קראה לעצמה *DNCE* לאחר שהם כתבו שיר לאלבום שלהם כש"השיר מדבר על להיות שתוי כל כך שקשה להגיד את המילה Dance (לרקוד)".

הלהקה הוציאה את שירם הראשון "Cake By The Ocean" ב-18 בספטמבר 2015. הצלחת השיר הגיעה רק כמה חודשים לאחר יציאתו. השיר הגיע למקום ה-9 בבילבורד 100, ומקום 7 בקנדיאן הוט 100, השיר הגיע למקום ה-2 באייטונס ישראל ולמקום הראשון במצעד ההשמעות של מדיה פורסט. הלהקה הוציאה את המיני-אלבום "SWAAY" ב-23 באוקטובר 2015. האלבום קיבל ביקורות טובות מהמבקרים.

ב-30 באוקטובר 2015, הלהקה הוציאה את השיר "Toothbrush".

ב-31 בינואר הלהקה הופיעה הופעת אורח בסדרת הטלוויזיה של פוקס "גריז: לייב"; הפקת הסרט גריז בהופעה חיה בטלוויזיה. ב-26 בפברואר 2016, הלהקה התארחה בשיר "Rock Bottom" של היילי סטיינפלד.

הלהקה הייתה מופע החימום של סלינה גומז בסיבוב ההופעות שלה "Revival tour".

באוגוסט 2016, הלהקה זכתה בפרס ה-VMA בקטגוריות "פריצת השנה".

ב-2017 הלהקה הוציאה את השיר "Kissing Strangers" בו הם אירחו את ניקי מינאז'.

## השפעות מוזיקליות
השירים של הלהקה מושפעים בין היתר מלהקת הרוק הבריטית Electric Light Orchestra, סליי אנד דה פמילי סטון, ויזר וHall & Oates.

## חברי הלהקה
***[[ג'ו ג'ונאס]]**: הסולן.
***קול וויטל**: נגן גיטרה בס וקלידי.
***ג'ין ג'ו לי**: גיטריסטית.
***ג'ק לאוולס**: מתופף.

## דיסקוגרפיה
### אלבומי אולפן
* 2016: *[[DNCE (אלבום)|DNCE]]*

### מיני-אלבומים
* 2015: *[[Swaay]]*
* 2018: *[[People to People]]*

## טלוויזיה

## קישורים חיצוניים

* 

קטגוריה:להקות פופ אמריקניות
קטגוריה:רביעיות מוזיקליות
קטגוריה:זוכי פרס המוזיקה של MTV אירופה
קטגוריה:אמני ריפבליק רקורדס
קטגוריה:להקות שהוקמו בשנת 2015
קווין ויליס

**קווין אלווין ויליס** (באנגלית: **Kevin Alvin Willis**; נולד ב-6 בספטמבר 1962) הוא כדורסלן עבר אמריקאי ששיחק במשך 21 עונות בליגת ה-NBA, במהלכן הצטיין בעיקר כשחקן אטלנטה הוקס. בעונת  זכה עם סן אנטוניו ספרס באליפות ה-NBA. היה השחקן המבוגר בליגה מאז עונת  ועד לפרישתו בסיום עונת , בגיל 44.

## קריירה כשחקן
ויליס נבחר בבחירה ה-11 בדראפט ה-NBA לשנת 1984 על ידי אטלנטה הוקס, ושיחק בקבוצה ב-9 עונותיו הראשונות בליגה. לצד דומיניק וילקינס ודוק ריברס, עזר ויליס לאטלנטה להפוך לאחת הקבוצות הטובות והיציבות באזור המזרחי; לאורך תקופתו באטלנטה העפילה הקבוצה למעמד הפלייאוף שבע פעמים, אך באף אחת מהן לא צלחה את הסיבוב השני. עונת השיא שלו בקריירה הייתה , בה השתתף לראשונה במשחק האולסטאר ונבחר לחמישייה השלישית של העונה לאחר שהעמיד ממוצעים של 18.3 נקודות ו-15.5 ריבאונדים למשחק (שני ב-NBA לדניס רודמן). ב-19 בפברואר 1992 הוריד שיא קריירה של 33 ריבאונדים בהפסד קבוצתו לוושינגטון בולטס.

בתחילת עונת  נשלח בטרייד למיאמי היט, בה שיחק במשך עונה וחצי, וב-6 השנים הבאות שיחק עבור גולדן סטייט ווריורס, יוסטון רוקטס, טורונטו ראפטורס ודנוור נאגטס. בעונת  חתם בסן אנטוניו ספרס כמחליפם של צמד הגבוהים טים דאנקן ודייוויד רובינסון, וזכה עם הקבוצה באליפות ה-NBA תוך שהוא קולע 4.4 נקודות למשחק לאורך סדרת הגמר מול ניו ג'רזי נטס.

בעונת  חזר לשחק באטלנטה הוקס, והיה השחקן המבוגר בליגה, בגיל 42. בסיום אותה עונה הודיע על פרישה ממשחק, אך חזר בו בעונת  כשחתם על חוזה בדאלאס מאבריקס. בכך הפך ויליס לשחקן המבוגר ביותר ששיחק בליגת ה-NBA מאז עונת , במהלכה שיתף עצמו מאמן קבוצת פרובידנס סטימרולרס, נאט היקי בן ה-46, לשני משחקים. בסיום העונה פרש ויליס ממשחק באופן סופי, בגיל 44.

ממוצעיו של ויליס לאורך הקריירה עומדים על 12.1 נקודות ו-8.4 ריבאונדים למשחק ב-1,424 משחקי עונה סדירה. נכון ל-2016, חמישה שחקנים בלבד השתתפו לאורך הקריירה ביותר משחקים מאשר ויליס - רוברט פאריש (1,611), כרים עבדול-ג'באר (1,560), ג'ון סטוקטון (1,504), קארל מלון (1,476) וקווין גארנט (1,462). כמו כן שיחק ויליס במספר העונות הרב בתולדות ה-NBA, 21, כמו פאריש וגארנט.

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:כדורסלני אוניברסיטת המדינה של מישיגן
קטגוריה:כדורסלני אטלנטה הוקס
קטגוריה:כדורסלני מיאמי היט
קטגוריה:כדורסלני גולדן סטייט ווריורס
קטגוריה:כדורסלני יוסטון רוקטס
קטגוריה:כדורסלני טורונטו ראפטורס
קטגוריה:כדורסלני דנוור נאגטס
קטגוריה:כדורסלני סן אנטוניו ספרס
קטגוריה:כדורסלני דאלאס מאבריקס
קטגוריה:משתתפי משחק האולסטאר של ה-NBA
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של אטלנטה הוקס
קטגוריה:לוס אנג'לס: כדורסלנים
קטגוריה:אמריקאים שנולדו ב-1962
חולדות קוצניות

200px|ממוזער|Mesomys hispidus
200px|ממוזער|Santamartamys rufodorsalis
**חולדות קוצניות** (שם מדעי: Echimyidae) הם משפחת מכרסמים מקבוצת קביות העולם החדש החיים באמריקה הדרומית והמרכזית (בעבר גם חיו באיים הקאריביים) ומזכירים בצורתם עכברים קוצניים.

החולדות הקוצניות הם יצורים הקרובים לצ'ינצ'ילות אך דומים לעכברים או לחולדות בעלי שערות קשות או קוצים. רבים מהם הם טפסני עצים והם חיים במגוון בתי גידול, אך לא במדבריות בהם קשה להשיג נוזלים. הם ניזונים כמעט רק מעשבים.

## מיון
במשפחה ישנם 18 סוגים מודרניים המחולקים ב-3 תת-משפחות. כמו כן ישנם סוגים נכחדים רבים:

## קישורים חיצוניים

* 

קטגוריה:בעלי חיים שתוארו ב-1825
קטגוריה:טקסונים שתוארו בידי ג'ון אדוארד גריי
קטגוריה:דמויי קביה
הפיגוע בקו 20 ברמת גן

**הפיגוע בקו 20** היה פיגוע התאבדות שאירע ביום ב', 24 ביולי 1995 (כ"ו בתמוז תשנ"ה), בו התפוצץ מחבל מתאבד פלסטיני באוטובוס של חברת דן קו 20, ברחוב אבא הלל 5 ליד מתחם הבורסה ברמת גן.

קו 20 התחיל את מסלולו במסוף עתידים, עבר דרך השכונות רמת החייל ושיכון דן בתל אביב, בדרכו למסוף כרמלית. המסלול עובר בין היתר דרך קניון איילון (שם עלה המחבל על האוטובוס), דרך אבא הלל, רחוב ארלוזורוב ורחוב דיזנגוף. כמאה מטרים לפני שהאוטובוס הגיע לצומת עלית (כיום סמוך לבית הראל שהיה אז בבנייה) בסמוך לשעה 08:35 בבוקר, אירע הפיצוץ.

בפיגוע נרצחו 6 ישראלים ו-33 נפצעו.
[ממוזער|[מערך החבלה של משטרת ישראל|חבלני משטרת ישראל מחפשים אחר מטען אפשרי נוסף באוטובוס לאחר הפיגוע]]
[ממוזער|מפגיני [ימין פוליטי בישראל|ימין מניפים כרזה כנגד רבין ופרס המאשימה אותם בגל הטרור הפלסטיני בשל תהליך אוסלו שהובילו וקוראים קריאות כנגדם בזירת הפיגוע, 24 ביולי 1995]]
המטען שנשא המחבל על גופו הכיל 15 ק"ג TNT ומסמרים שהוכנסו לתוך צינור מתכת.

## מבצעי הפיגוע
[ממוזער|[נשיא מדינת ישראל|נשיא המדינה, עזר ויצמן מבקר את אחד מפצועי הפיגוע בבית החולים איכילוב בתל אביב]]
אחרי 9 בבוקר הגיעה שיחת טלפון למשרד סוכנות הידיעות האמריקאית במזרח ירושלים בה נלקחה אחריות לפיגוע. המתקשר התפאר בכך שנער מהחמאס מתלמידי יחיא עיאש ביצע את הפיגוע.

הפיגוע תוכנן על ידי עבד אל-מג'יד דודין, ראש הזרוע הצבאית של חמאס בדרום הר חברון. דודין, שהיה אחראי גם הפיגוע בקו 26 היה כלוא בידי כוחות הביטחון הפלסטינים ביריחו משך כמה שנים עד פרוץ האינתיפאדה השנייה, אז שוחרר וחזר להיות ממפקדי הזרוע הצבאית של חמאס. בסוף שנות התשעים הרס צה"ל את ביתו. הוא עצמו נהרג על ידי לוחמי ימ"מ 14 שנים מאוחר יותר ליד הכפר דיר אל עסל א-תחתא.

המחבל המתאבד היה לביב אנוור עזאם מהכפר קריות (נפת שכם).
ב-5 במרץ 1996 נאטמה הדירה בה התגורר המחבל וב-21 במרץ נהרסה באמצעות דחפור.

## ראו גם
* פיגועי התאבדות בישראל

## קישורים חיצוניים

* הצעה לסדר היום פיגוע באוטובוס ברמת-גן באתר הכנסת
* 

## הערות שוליים

קטגוריה:פיגועי טרור בישראל ב-1995
קטגוריה:רמת גן: פיגועים
קטגוריה:פיגועים באוטובוסי דן
קטגוריה:חמאס: פיגועים
סיגורדור אינגי יוהנסון

**סיגורדור אינגי יוהנסון** (באיסלנדית: **Sigurður Ingi Jóhannsson**; נולד ב-20 באפריל 1962) הוא פוליטיקאי איסלנדי, שכיהן בתפקיד ראש ממשלת איסלנד מאפריל 2016 ועד ינואר 2017. באוקטובר 2016 הוא הודיע על כוונתו להתפטר. הוא משמש כמנהיג המפלגה הפרוגרסיבית (מפלגת מרכז-ימין) של איסלנד.

## ביוגרפיה
יוהנסון חבר המפלגה הפרוגרסיבית של איסלנד (מפלגת מרכז-ימין). כיהן מ-2013 כשר לאיכות הסביבה ומשאבי טבע במקביל לתפקידו כשר הדיג והחקלאות. ב-2014 תיק איכות הסביבה ומשאבי הטבע הועבר לחברתו למפלגה — סיגרון מגנוסדוטיר, אך יוהנסון המשיך לכהן כשר הדיג והחקלאות.

יוהנסון מונה לתפקיד ראש הממשלה ב-7 באפריל 2016 בעקבות התפטרותו של סיגמונדור דויד גונלאוגסון בעקבות הגילויים שנחשפו במסמכי פנמה. ב-2 באוקטובר  אותה שנה הוא נבחר לתפקיד מנהיג המפלגה הפרוגרסיבית בהפרש קולות קל מהמנהיג המכהן, סיגמונדור דויד גונלאוגסון.

ב-30 באוקטובר 2016, עם היוודע על הפסדה בבחירות הכלליות שנערכו יום קודם לכן, בהם נחלה מפלגתו תבוסה, הודיע יוהנסון על כוונתו להתפטר.

## קישורים חיצוניים

## הערות שוליים

קטגוריה:ראשי ממשלת איסלנד
קטגוריה:שרי סביבה
קטגוריה:שרי חקלאות
קטגוריה:ילידי 1962
חולדות צ'ינצ'יל

**חולדות צ'ינצ'יל** (שם מדעי: Abrocomidae) היא משפחת מכרסמים דרום אמריקאים מתת-סדרת דמויי קביה. זו משפחה קטנה ובה שני סוגים ותשעה מינים חיים. מכרסמים אלה מזכירים חולדות קצרות זנב, אך להם פרווה וצבעים של צ'ינצ'ילה, וכמו הצ'ינצ'ילה חיים בהרי האנדים. הם שוכנים במחילות בין הסלעים וחיים בחבורות. ניזונים בעיקר מעשבים.

למרות דמיונם לצ'ינצ'ילות, מעריכים שקרוביהם הם האוקטודוניים, מכרסמי הטוקו טוקו והנוטריה.

## מיון
*משפחת **חולדות צ'ינצ'יל** (Abrocomidae)
**סוג ומין יחיד *Protabrocoma antigua* - נכחד
**סוג חולדת צ'ינצ'יל (*Abrocoma*)
****מין חולדת צ'ינצ'יל בנט (*A. bennettii*)
****מין חולדת צ'ינצ'יל בוליביאנית (*A. boliviensi*s)
****מין חולדת צ'ינצ'יל בובין (*A. budini*)
****מין חולדת צ'ינצ'יל אשי (*A. cinerea*)
****מין חולדת צ'ינצ'יל פאמטינה (*A. famatina*)
****מין חולדת צ'ינצ'יל סיירה דל טונאל (*A. schistacea*)
****מין חולדת צ'ינצ'יל אוספטאלה (A*. uspallata*)
****מין חולדת צ'ינצ'יל פונטה דה וקאס (*A. vaccarum*)
**סוג *Cuscomys*
***מין חולדת צ'ינצ'יל של אשאינקה (*C. ashaninka*)
***מין חולדת צ'ינצ'יל של מאצ'ו פאצ'ו (*C. oblativus*) - נכחד

## קישורים חיצוניים

* 

*
קטגוריה:בעלי חיים שתוארו ב-1918
קטגוריה:טקסונים שתוארו בידי ג'יימס ויליאמס גידלי